13 Le fa go ntse jalo, Aberame o ne a bontsha go tshepa tsholofetso ya ga Jehofa ya gore kgabagare naga eo yotlhe e ne e tla nna ya losika lwa gagwe; o ne a se ka a nganga ka karolonyana eo e nnye ya yone. Ka bopelotshweu o ne a dira go dumalana le molaomotheo ono o o neng wa kwalwa moragonyana mo go 1 Bakorintha 10:24: “A mongwe le mongwe a nne a batle, e seng molemo wa gagwe, fa e se wa motho yo mongwe.” Eno ke kgakololo e e molemo e e ka thusang badumedi mmogo ba ba ka nnang le kgotlhang ka ntlha ya madi. Bangwe mo boemong jwa gore ba latele kgakololo e e mo go Mathaio 18:15-17, ba ile ba isa bakaulengwe ba bone kwa dikgotlatshekelong. (1 Bakorintha 6:1, 7) Sekao sa ga Aberame se bontsha gore go botoka go latlhegelwa ke madi go na le go dira gore leina la ga Jehofa le nyadiwe kana go senya kagiso ya phuthego ya Bokeresete.—Jakobe 3:18.